CELEX: E2021C0029
Language: ro
Date: 2021-04-13 00:00:00
Title: Decizia delegată nr. 29/21/COL a Autorității AELS de Supraveghere din 13 aprilie 2021 de recunoaștere a statutului de indemnă de boală al Norvegiei în ceea ce privește Brucella melitensis la rumegătoarele mici [2021/1331]

12.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 290/3
               
            
         DECIZIA DELEGATĂ A AUTORITĂȚII AELS DE SUPRAVEGHERE
         din 13 aprilie 2021
         de recunoaștere a statutului de indemnă de boală al Norvegiei în ceea ce privește Brucella melitensis la rumegătoarele mici [2021/1331]
         AUTORITATEA AELS DE SUPRAVEGHERE,
         având în vedere Acordul dintre statele AELS privind instituirea unei Autorități de Supraveghere și a unei Curți de Justiție, în special articolul 1 alineatul (2) și articolul 3 din Protocolul 1 la acesta,
         având în vedere actul menționat în capitolul I partea 4.1 punctul 2 din anexa I la Acordul privind Spațiul Economic European („Acordul privind SEE”),
         Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (Directiva 91/68/CEE),
         astfel cum a fost modificat și adaptat la Acordul privind SEE prin adaptările specifice și adaptările sectoriale menționate în anexa I la acordul respectiv, prin punctul 4 litera (d) din Protocolul 1 la Acordul privind SEE, în special articolul 15 alineatele (1) și (2) și punctul 1 din partea II a capitolului 1 din anexa A la Directiva 91/68/CEE,
         întrucât:
         Prin scrisoarea din 25 noiembrie 2020 (documentul nr. 1166399), Autoritatea Norvegiană pentru Siguranța Alimentară (NFSA) a solicitat ca Norvegia să fie recunoscută de către Autoritatea AELS de Supraveghere („autoritatea”) ca fiind oficial indemnă de Brucella melitensis la rumegătoarele mici norvegiene („cererea”). Cererea a fost însoțită de un raport al Institutului Veterinar Norvegian furnizat în scopul de a demonstra statutul de indemn de Brucella melitensis la ovine și caprine în conformitate cu cerințele Directivei 91/68/CEE (documentul nr. 1166397).
         Prin e-mailul din data de 18 decembrie 2020 (documentul nr. 1171269), autoritatea a solicitat NFSA informații suplimentare cu privire la temeiul juridic al cererii.
         Prin scrisoarea din 5 ianuarie 2021 (documentul nr. 1171267), Ministerul Agriculturii și Alimentației din Norvegia („ministerul”) a răspuns la solicitarea de informații suplimentare a autorității, anexând o scrisoare din partea NFSA din data de 21 decembrie 2020 (documentul nr. 1171265), în care se preciza că temeiul juridic al cererii a fost punctul 1 litera (a) sau, ca alternativă, punctul 1 literele (b) și (c) din partea II a capitolului 1 din anexa A la Directiva 91/68/CEE.
         Punctul 1 din partea II a capitolului I din anexa A la Directiva 91/68/CEE stabilește că poate fi recunoscut ca fiind oficial indemn de bruceloză un stat membru:
         
                     
                  
                  
                     
                  
               Autoritatea, în strânsă cooperare cu Comisia Europeană, a examinat informațiile furnizate de Norvegia și nu a fost în măsură să concluzioneze, pe baza acestora, că au fost îndeplinite condițiile prevăzute în capitolul 1 partea II punctul 1 litera (a) din anexa A la Directiva 91/68/CEE. Prin urmare, autoritatea a analizat dacă au fost îndeplinite condițiile prevăzute în capitolul 1 partea II punctul 1 litera (b) din anexa A la Directiva 91/68/CEE.
         Prin scrisoarea din 28 ianuarie 2021 (documentul nr. 1172699), autoritatea a solicitat ministerului să confirme că vaccinarea rumegătoarelor mici împotriva brucelozei a fost interzisă în Norvegia cel puțin în ultimii trei ani.
         Prin scrisoarea din 23 februarie 2021 (documentul nr. 1182614), ministerul a răspuns cererii de confirmare a autorității, anexând o scrisoare din partea NFSA (documentul nr. 1182612), prin care confirma că vaccinarea rumegătoarelor mici împotriva brucelozei a fost interzisă în Norvegia cel puțin în ultimii trei ani.
         Autoritatea, în strânsă cooperare cu Comisia Europeană, a examinat toate documentele relevante prezentate de Norvegia și, având în vedere informațiile respective, consideră că sunt îndeplinite condițiile prevăzute în capitolul 1 partea II punctul 1 litera (b) din anexa A la Directiva 91/68/CEE, care trebuie îndeplinite pentru ca Norvegia să fie recunoscută ca fiind oficial indemnă de Brucella melitensis la rumegătoarele mici din această țară.
         Prin Decizia sa delegată nr. 20/21/COL (documentul nr. 1174462), autoritatea a prezentat în mod corespunzător proiectul de decizie Comitetului AELS pentru chestiuni veterinare și fitosanitare („comitetul”), în conformitate cu articolul 15 și cu punctul 1 litera (c) din partea II a capitolului 1 din anexa A la Directiva 91/68/CEE. Comitetul a aprobat proiectul de decizie. În consecință, proiectul de decizie este conform cu avizul comitetului,
         ADOPTĂ PREZENTA DECIZIE:
         
            Articolul 1
            Se recunoaște statutul de indemnă de boală al Norvegiei în ceea ce privește Brucella melitensis la rumegătoarele mici.
         
         
            Articolul 2
            Prezenta decizie intră în vigoare la data semnării.
         
         
            Articolul 3
            Prezenta decizie se adresează Norvegiei.
         
         
            Articolul 4
            Prezenta decizie este autentică în limba engleză.
         
         
            Adoptată la Bruxelles, 13 aprilie 2021.
            
               Pentru Autoritatea AELS de Supraveghere, acționând în temeiul Deciziei delegate nr. 130/20/COL,
            
            
               Högni S. KRISTJÁNSSON
               
                  Membru al colegiului responsabil
               
            
            
               Carsten ZATSCHLER
               
                  Contrasemnatar în calitate de director,
               
               
                  Afaceri juridice și administrative